b'\n_START_ARTICLE_\nChristache Teodoru\n_START_SECTION_\nActivitate profesional\xc4\x83\n_START_PARAGRAPH_\nChristache Teodoru, g\xc4\x83l\xc4\x83\xc8\x9bean de origine, a fost licen\xc8\x9biat al facult\xc4\x83\xc8\x9bii de drept din Bucure\xc8\x99ti._NEWLINE_Christache Teodoru a fost Decanul Baroului de Covurlui._NEWLINE_"Decanul de azi continu\xc4\x83 pe cel de odinioar\xc4\x83 \xc3\xaen str\xc4\x83lucirea sobr\xc4\x83 a talentului profesional, \xc3\xaen \xc3\xaen\xc8\x9belesul bun \xc8\x99i fericit pe care-l d\xc4\x83 vie\xc8\x9bii, \xc3\xaen afar\xc4\x83 de profesiune, \xc3\xaen elegan\xc8\x9ba cu care conduce cea mai independent\xc4\x83 \xc8\x99i mai rebel\xc4\x83 asocia\xc8\x9bie de personalit\xc4\x83\xc8\x9bi disparate \xc8\x99i \xc3\xaen dragostea cu care-i r\xc4\x83spl\xc4\x83tit pentru tot rezultatul acesta frumos " (Siluete g\xc4\x83l\xc4\x83\xc8\x9bene)_NEWLINE_\xc3\x8en timpul primului R\xc4\x83zboi Mondial a fost c\xc4\x83pitan de rezerva \xc3\xaen Regimentul 51 Infanterie, unde s-a purtat cu o deosebita bravur\xc4\x83, c\xc4\x83z\xc3\xa2nd grav r\xc4\x83nit in luptele din Dobrogea._NEWLINE_Ca primar al ora\xc8\x99ului Gala\xc8\x9bi a f\xc4\x83cut o serie de imperioase \xc3\xaembun\xc4\x83t\xc4\x83\xc8\x9biri edilitare \xc8\x99i a dat concurs tuturor celor ce i-au solicitat sprijinul._NEWLINE_\xc3\x8en 1931 \xc3\xael g\xc4\x83sim \xc3\xaen Comitetul General al Societ\xc4\x83\xc8\x9bii V.A. Urechia printre Andrei Anton, directorul liceului V. Alecsandri, Cozma Petrovici, Episcopul Dun\xc4\x83rii de Jos, G.P. Scheianu, Prim Pre\xc8\x99edinte al Tribunalului Gala\xc8\x9bi._NEWLINE_\xc3\x8en 1930 in timp ce era primar a cedat un teren Societ\xc4\x83\xc8\x9bii V.A. Urechia pentru construc\xc8\x9bia Palatului Culturii._NEWLINE_\xc3\x8en 18 august 1933 elibereaz\xc4\x83 autoriza\xc8\x9bia de construc\xc8\x9bie a Palatulul Culturii \xc3\xaen strada Domneasc\xc4\x83 nr. 59 cu scutire de plata oric\xc4\x83ror taxe cuvenite municipiului.\n_START_SECTION_\nActivitate politic\xc4\x83\n_START_PARAGRAPH_\nA activat \xc3\xaen cadrul Partidului Na\xc8\x9bional \xc8\x9a\xc4\x83r\xc4\x83nesc unde dup\xc4\x83 moartea lui Ioan Magura a devenit pre\xc8\x99edintele organiza\xc8\x9biei locale._NEWLINE_Christache Teodoru a fost pe r\xc3\xa2nd, Primar al municipiului Gala\xc8\x9bi de la 7 decembrie 1928 p\xc3\xa2na la 27 mai 1931 \xc8\x99i de la Octombrie 1932 p\xc3\xa2na la 24 noiembrie 1933 \xc8\x99i Deputat de Covurlui de la Iulie 1932 p\xc3\xa2na la Noiembrie 1933._NEWLINE_S-a retras din Partidul Na\xc8\x9bional \xc8\x9a\xc4\x83r\xc4\x83nesc \xc3\xaen urma unor divergen\xc8\x9be cu membrii organiza\xc8\x9biei, urm\xc3\xa2nd pe dl. Alexandru Vaida-Voievod care a \xc3\xaenfiin\xc8\x9bat organiza\xc8\x9bia de lupta na\xc8\x9bional\xc4\x83 Frontul Rom\xc3\xa2nesc. A fost pre\xc8\x99edintele Frontului Rom\xc3\xa2nesc la Covurlui, pre\xc8\x99edintele comitetului \xc8\x99colar al \xc8\x98coalei Normale de b\xc4\x83ie\xc8\x9bi C. Negri \xc8\x99i consilier de drept al Municipiului Gala\xc8\x9bi._NEWLINE_Astfel acest om de seama al ora\xc8\x99ului Gala\xc8\x9bi a \xc8\x99tiut s\xc4\x83-\xc8\x99i fac\xc4\x83 suprema datorie oriunde l-a pus soarta.'